als_Latn dik_Latn sag_Latn
Monika Kryemadhi ka qenë në Lezhë për të bërë prezantimin e kandidatëve të LSI. Në një video të postuar nga vetë ajo në rrjetin social Facebook, në krah të saj qëndron i ulur Armando Prenga, ish- deputeti i PS në këtë qark.
Ky kalim i Prengës tek LSI vjen në një kohë kur Meta pak ditë më parë, tashmë President në fushatë, deklaronte se LSI i qndron larg krimit. Megjithatë Prenga nuk është një emër i panjohur, po aq sa edhe proceset gjyqësore ndaj tij për të shkuanrën apo edhe për veprat penale të kryera.
Prenga hoqi dorë nga mandati i deputetit, në një kohë që në Komisionin Qendror të Zgjedhjeve po diskutohej pikërisht revokimi i mandatit të tij.
Prokuroria shqiptare, në kuadër të të ashtuquajturit ligj të dekriminalizimit, kishte paraqitur prova sipas të cilave Prenga kishte fshehur disa të dhëna lidhur me të kaluarën e tij, mes të cilave një dënim me gjobë për “Falsifikim dokumentesh” të dhënë nga një Gjykatë shqiptare si dhe faktin që “rezulton me precedentë penale në shtetin italian për vjedhje pasurish, falsifikime në përgjithësi, marrje të pasurisë së vjedhur, deklarata për identitet të rremë në vitet 1996-1997 në qytetin e Milanos. Këto të dhëna janë konfirmuar nga komunikimi zyrtar me autoritetet italiane”, ka shpjeguar Prokuroria.
Në shtator të vitit 2015, Prenga u përfshi në një konflikt të armatosur para Komisariatit të Kurbinit ku ai dhe të afërm të tij u përplasën me pjesëtarët e familjes Çali. Zanafilla e përplasjes kishte qenë një garë e fituar nga i vëllai i deputetit për administrimin e Lagunës së Patokut e cila në dhjetë vitet e fundit kishte qenë e administruar nga familja Çali.
Kjo e fundit kishte denoncuar parregullsi në garë. Pak javë pas ngjarjes, Gjykata administrative i dha të drejtë familjes Çali duke anuluar tenderin. Prokuroria mbylli hetimet ndaj Prengës që në dhjetor të 2015, duke e akuzuar për “Armbajtje pa leje”, “Plagosje të lehtë me dashje” dhe “Kanosje”, lidhur me konfliktin e armatosur. Procesi gjyqësor ndaj tij vazhdon ende në Gjykatën e Lartë.
als_Latn als_Latn als_Latn als_Latn als_Latn als_Latn